ai4bharat/Pralekha huggingface dataset:
గనుల మంత్రిత్వ శాఖ
గని కార్మికులకు ఆరోగ్య మరియు సంక్షేమ చర్యలు
గనులలో పనిచేసే కార్మికుల భద్రత, ఆరోగ్యం మరియు సంక్షేమం..గనుల చట్టం, 1952 మరియు దాని క్రింద రూపొందించబడిన నియమాలు/నిబంధనల ద్వారా నియంత్రించబడతాయి. వీటిని కార్మిక మరియు ఉపాధి మంత్రిత్వ శాఖ ఆధ్వర్యంలోని డైరెక్టరేట్ జనరల్ ఆఫ్ మైన్స్ సేఫ్టీ  నిర్వహిస్తుంది. ఈ చట్టం మరియు దాని క్రింద రూపొందించబడిన నియమాలు మరియు నిబంధనలు గనులలో వృత్తిపరమైన వ్యాధులను నివారించడానికి, ఉద్యోగానికి ముందు వైద్య పరీక్ష, 5 సంవత్సరాల వ్యవధిలో కాలానుగుణ వైద్య పరీక్ష, వ్యక్తిగత రక్షణ సామగ్రి మరియు వృత్తిపరమైన ఆరోగ్య సర్వే వంటి వాటిని నిరోధించడానికి నిబంధనలను కలిగి ఉన్నాయి.
ఈ చట్టం ప్రకారం మెటాలిఫెరస్ మైన్స్ రెగ్యులేషన్, 1961లోని రెగ్యులేషన్ 124 ప్రకారం కార్యాలయంలోని గాలిలో ధూళిని నిరోధించడం మరియు ఉత్పత్తి చేయడంపై ఇంజనీరింగ్ నియంత్రణ చర్యలు అందించబడ్డాయి. పేర్కొన్న నిబంధన ప్రకారం మైనర్లు వాటిని తగ్గించడానికి అవసరమైన చర్యలను తీసుకోవాలి. ధూళి ఉద్గారాలు మరియు భూమి క్రింద లేదా ఉపరితలంపై ఏదైనా పని ప్రదేశంలో గాలిలోకి ప్రవేశించే ధూళిని అణిచివేసేందుకు మరియు కార్మికులు శ్వాసక్రియ ధూళికి గురికావడం సహేతుకమైన ఆచరణీయమైన పరిమితికి పరిమితం చేయబడిందని నిర్ధారించుకోవడం కోసం కానీ ఏ సందర్భంలోనైనా పరిమితులను మించకూడదు. ధూళిని దాని విడుదల/సంచితం కాకుండా నిరోధించడానికి దాని ఏర్పడే మూలానికి వీలైనంత దగ్గరగా తగ్గించబడాలని మరియు డ్రిల్లింగ్ లేదా బోరింగ్ ఆపరేషన్లో వాతావరణంలో ధూళిని ఛార్జ్ చేయకుండా నిరోధించడానికి ఒక జెట్ నీటిని ఉపయోగించాలని కూడా ఇది తెలుపుతుంది.
రాష్ట్ర ప్రభుత్వాలు గనులు మరియు ఖనిజాల   చట్టం, 1957లోని నిబంధనల ప్రకారం ఖనిజ రాయితీలను మంజూరు చేస్తాయి. వేలం ప్రక్రియను విజయవంతంగా పూర్తి చేసిన తర్వాత విజయవంతమైన బిడ్డర్ చట్టబద్ధమైన అనుమతులు పొందడం తప్పనిసరి. లీజు దస్తావేజుపై సంతకం చేసి మైనింగ్ ఆపరేషన్ చేపట్టే ముందు పర్యావరణం పర్యావరణ క్లియరెన్స్ భూమి, గాలి మరియు నీటి పర్యావరణం, వృక్షసంపద, జంతుజాలం, సామాజిక-ఆర్థిక అంశాలు, నిర్మాణ వస్తువులు, ఇంధన పరిరక్షణ మరియు పర్యావరణ నిర్వహణ ప్రణాళికను పరిగణనలోకి తీసుకుంటుంది.
మినరల్ కన్జర్వేషన్ అండ్ డెవలప్మెంట్ రూల్స్ , 2017లోని రూల్ 35 ప్రకారం మైనింగ్ లీజుకు ఉన్న ప్రతి హోల్డర్ స్టార్ రేటింగ్ టెంప్లేట్ ప్రకారం తన మైనింగ్ మరియు అనుబంధ కార్యకలాపాలను పర్యవేక్షిస్తారు. అలాగే సస్టైనబుల్లో భాగంగా గనుల తవ్వకం కనీసం త్రీస్టార్ రేటింగ్ను సాధించాలి. ఎంఓఈఎఫ్ అండ్ సీసీ నిర్దేశించిన ప్రమాణాల ప్రకారం స్టార్ రేటింగ్ టెంప్లేట్ ఇంటర్ ఎలియా కూడా పరిసర గాలి నాణ్యతను సంగ్రహిస్తుంది.
ఇంకా ఎంసిడిఆర్, 2017 యొక్క రూల్ 40 ప్రకారం ప్రాస్పెక్టింగ్ లైసెన్స్ లేదా మైనింగ్ లీజు ఉన్న ప్రతి హోల్డర్ ప్రాస్పెక్టింగ్, మైనింగ్, బెనిఫిసియేషన్ లేదా మెటలర్జికల్ కార్యకలాపాలు మరియు సంబంధిత సమయంలో దుమ్ము, పొగ లేదా వాయు ఉద్గారాల కారణంగా వాయు కాలుష్యాన్ని ఉంచడానికి సాధ్యమైన అన్ని చర్యలను తీసుకోవాలి. అనుమతించదగిన పరిమితుల్లో కార్యకలాపాలు కొనసాగాలి. ఎండిసిఆర్, 2017లోని రూల్ 43 ప్రకారం అన్ని కాలుష్య కారకాలు, టాక్సిన్స్ మరియు శబ్దం యొక్క ప్రమాణాలు మరియు అనుమతించదగిన పరిమితులు ప్రస్తుతానికి అమలులో ఉన్న సంబంధిత చట్టాల నిబంధనల ప్రకారం సంబంధిత అధికారులు తెలియజేయవచ్చు.
కేంద్ర బొగ్గు, గనులు మరియు పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఈరోజు లోక్సభలో లిఖితపూర్వక సమాధానంలో ఈ సమాచారం అందించారు.
ఆర్థిక మంత్రిత్వ శాఖ
కెయిర్్న ఎనర్జీ పిఎల్సి, కెయిర్న్ యుకె హోల్డింగ్ లిమిటెడ్ కేసులో మధ్యవర్తి నిర్ణయాన్ని అధ్యయనం చేయనున్న ప్రభుత్వం
భారత ప్రభుత్వానికి వ్యతిరేకంగా కెయిర్్న ఎనర్జీ పిఎల్సి, కెయిర్్న యుకె హోల్డింగ్స్ లిమిటెడ్ అప్పీలు చేసుకున్న భారత్- యుకె ఒప్పందం కింద పెట్టుబడుల ప్రోత్సాహం, పరిరక్షణకు సంబంధించిన మధ్యవర్తి నిర్ణయం జారీ అయినట్టు తెలుస్తోంది.
ఈ నిర్ణయాన్ని అన్ని కోణాలలోనూ, అన్ని అంశాలనూ న్యాయవాదులతో సంప్రదింపుల మేరకు జాగ్రత్తగా ప్రభుత్వం అధ్యయనం చేయనుంది. అటువంటి సంప్రదింపుల అనంతరం, తదుపరి కార్యాచరణకు సంబంధించిన నిర్ణయాన్ని న్యాయ పరిహారాలతో సహా ప్రత్యాయామ్నాయలను పరిగణలోకి తీసుకుని తగిన వేదిక ముందు పెట్టనుంది.
ఉక్కు మంత్రిత్వ శాఖ
ఉక్కు రంగంలోని ప్రభుత్వ రంగ సంస్థల ఉత్పత్తి వ్యయ నియంత్రణ విషయమై కేంద్ర మంత్రి సమీక్ష
వ్యయ పారామితులను అభివృద్ధిచేసుకోవడం ద్వారా వ్యయ నియంత్రణ చేపట్టాలని ఆదేశం
ఉక్కు రంగంలోని ప్రభుత్వ రంగ సంస్థలందు ఉత్పత్తి వ్యయ నియంత్రణ విషయమై కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్ సారథ్యంలో గత సాయంత్రం ఒక సమీక్ష సమావేశం జరిగింది. వ్యయ నియంత్రణ విషయమై భవిష్యత్తు కార్యాచరణ ప్రణాళికను సమీక్షించడానికి ఉక్కు రంగంలోని ప్రభుత్వ రంగ సంస్థల అధికారులతో ఈ సమావేశం జరిగింది. ఉక్కు ఉత్పత్తి వ్యయాన్ని ప్రభావితం చేసే పారామితుల యొక్క స్థూల & సూక్ష్మ విశ్లేషణలను నిర్వహించి వ్యయ నియంత్రణ జరిగేలా చూడాలని మంత్రి కోరారు. ఇందుకు గాను ఎదరయ్యే అన్ని ప్రతికూల పరిస్థితులను అవకాశాలుగా మార్చుకునేందుకు తగిన విధంగా కృషి చేయాల్సిన అవసరం ఎంతైనా ఉందని మంత్రి నొక్కి చెప్పారు. రాబోయే ఆరు నెలల్లో పైన పేర్కొన్న ఆయా పారామితులను మెరుగుపరచుకోవడం ద్వారా వ్యయ తగ్గింపు కోసం ఒక రోడ్ మ్యాప్ సిద్ధం చేసి అవసరమైన చర్యలు తీసుకోవాలని శ్రీ సింగ్ ఆదేశించారు. ఎక్కువగా దిగుమతి చేసుకుంటున్న కోకింగ్ బొగ్గు అతిపెద్ద వ్యయ మూలకంగా ఉందని ఈ సందర్భంగా తెలియజేయడమైంది. ఈ నేపథ్యంలో కోక్ రేట్ తగ్గింపు, పీసీఐ ఇంజెక్షన్ పెంచడం మరియు కోకింగ్ బొగ్గు వినియోగాన్ని తగ్గించడానికి, ఉత్పత్తి వ్యయాన్ని తగ్గించడానికి పెల్లెట్ల వినియోగాన్ని పెంచడం వంటి ముఖ్యమైన వ్యయ తగ్గింపు చర్యలపై దృష్టి పెట్టాలని మంత్రి పీఎస్యులను కోరారు. స్టీల్ డాష్బోర్డ్ ద్వారా ఈ టెక్నో-ఎకనామిక్ పారామితులను నెలవారీగా పర్యవేక్షించాలని కూడా నిర్దేశించారు. స్టీల్ ప్లాంట్ల సామర్థ్యం మరియు ఉత్పాదకతను ప్రభావితం చేసే వివిధ పారామితులు అనగా.. బీఎఫ్ ఉత్పాదకత, బీఎఫ్ కోక్ రేట్, బీఎఫ్ పీసీఐ/ సీడీఐ రేటు, కార్మిక ఉత్పాదకత, నిర్దిష్ట శక్తి వినియోగం, కార్బన్ డై ఆక్సైడ్ ఉద్గార తీవ్రత, నీటి వినియోగం మొదలైనవి సమీక్షించబడ్డాయి. తద్వారా ఉత్పత్తి వ్యయాన్ని తగ్గించడానికి, శక్తి సామర్థ్యాన్ని మెరుగుపరచడానికి, జీ,హెచ్.జీ ఉద్గారాలను, నీటి వినియోగాన్ని తగ్గించాల్సిన ఆవశ్యకత ఉంది. మరియు భారతీయ & ప్రపంచ బెంచ్మార్క్ల ప్రకారం
సమర్థత మరియు ఉత్పాదకతను పెంచడానికి, ఉక్కు కర్మాగారాలు & గనుల ఉత్పత్తి వ్యయాన్ని తగ్గించడానికి, వీటిని సాధించడానికి చేపట్టాల్సిన కార్యాచరణ ప్రణాళికలు కూడా చర్చించబడ్డాయి.
ఆరోగ్య, కుటుంబ సంక్షేమ మంత్రిత్వ శాఖ
ఎఫ్ఎస్ఎస్ఎఐ ఆహార భద్రత మరియు ప్రమాణాలు  రెండవ సవరణ నిబంధనలు, 2023 ద్వారా మిల్లెట్ల కోసం సమగ్ర ప్రమాణాన్ని నిర్దేశిస్తుంది; 1 సెప్టెంబర్ 2023 నుండి అమలు చేయబడుతుంది
అంతర్జాతీయ మిల్లెట్స్ సంవత్సరం 2023 ప్రపంచంలో ఉత్పత్తిని పెంచడానికి, సమర్థవంతమైన ప్రాసెసింగ్ మరియు పంటను ఉపయోగించుకోవడానికి మరియు ఆహార బుట్టలో మిల్లెట్లను ప్రధాన అంశంగా ప్రోత్సహించడానికి అవకాశాన్ని అందిస్తుంది.
ఫుడ్ సేఫ్టీ అండ్ స్టాండర్డ్స్ అథారిటీ ఆఫ్ ఇండియా, ఆహార భద్రత మరియు ప్రమాణాలు  రెండవ సవరణ నిబంధనలు, 2023 ప్రకారం మిల్లెట్ల కోసం సమగ్ర సమూహ ప్రమాణాన్ని భారత గెజిట్లో నోటిఫై చేసింది . అవి 1 సెప్టెంబర్ 2023 అమలు చేయబడతాయి.
మిల్లెట్లు తృణ ధాన్యాల ఆహార పంటల సమూహం. ఇవి కరువుతో పాటు ఇతర తీవ్రమైన వాతావరణ పరిస్థితులను బాగా తట్టుకోగలవు. ఎరువులు మరియు పురుగు మందుల వంటి రసాయన అవసరం చాలా తక్కువ. చాలా వరకు మిల్లెట్ పంటలు భారతదేశానికి చెందినవి మరియు అవి మానవ శరీరం సాధారణ పనితీరుకు అవసరమైన చాలా పోషకాలను అందిస్తాయి. మిల్లెట్లు గ్లూటెన్ రహితంగా ఉంటాయి; గ్లైసెమిక్ ఇండెక్స్  లో తక్కువ; మరియు కాల్షియం, ఇనుము, భాస్వరం మొదలైన వాటితో సహా డైటరీ ఫైబర్ మరియు సూక్ష్మపోషకాలు మిల్లెట్లలో సమృద్ధిగా ఉంటాయి. అందువల్ల మిల్లెట్లు మన రోజువారీ ఆహారంలో అంతర్భాగంగా ఉండాలి.
ఎఫ్ఎస్ఎస్ఎఐ మార్గదర్శక గమనిక  పోషక కూర్పు మరియు మిల్లెట్ల వినియోగ ప్రయోజనాల గురించి మరింత సమాచారాన్ని అందిస్తుంది.
.
మిల్లెట్లపై అవగాహనను పెంపొందించడానికి మరియు వాటి ఉత్పత్తి మరియు వినియోగాన్ని ప్రోత్సహించడానికి 2018 ఏప్రిల్లో మిల్లెట్లను "న్యూట్రి సెరియల్స్"గా రీబ్రాండ్ చేసి "2018"ని మిల్లెట్ల జాతీయ సంవత్సరంగా జరిపారు. అనంతరం ఐక్యరాజ్యసమితి జనరల్ అసెంబ్లీ మార్చి 2021లో దాని 75వ సెషన్లో 2023ని అంతర్జాతీయ మిల్లెట్స్ సంవత్సరం గా ప్రకటించింది. ఇది ప్రపంచంలో మిల్లెట్ల ఉత్పత్తిని పెంచడానికి, సమర్ధవంతమైన ప్రాసెసింగ్ మరియు పంటను మెరుగ్గా ఉపయోగించుకోవడానికి మరియు ఆహారంలో మిల్లెట్లను ప్రధాన అంశంగా ప్రోత్సహించడానికి అవకాశాన్ని అందిస్తుంది.
ప్రస్తుతం, జొన్న , హోల్ మరియు డెకర్టికేటెడ్ పెర్ల్ మిల్లెట్ గ్రెయిన్ ఫింగర్ మిల్లెట్  మరియు ఉసిరికాయ వంటి కొన్ని మిల్లెట్లకు మాత్రమే వ్యక్తిగత ప్రమాణాలు ఆహార భద్రత ప్రమాణాలు  2011 నిబంధనలలో సూచించబడ్డాయి. ఎఫ్ఎస్ఎస్ఎఐ ఇప్పుడు 15 రకాల తృణధాన్యాలకు 8 నాణ్యత పారామితులను పేర్కొంటూ సమగ్ర సమూహ ప్రమాణాన్ని రూపొందించింది. దేశీయ మరియు ప్రపంచ మార్కెట్లలో మంచి నాణ్యమైన  మిల్లెట్ లభ్యతను నిర్ధారించడానికి వాటిలో తేమ శాతం, యూరిక్ యాసిడ్ కంటెంట్, అదనపు పదార్థం, ఇతర తినదగిన ధాన్యాలు, లోపాలు, వీవిల్డ్ ధాన్యాలు మరియు అపరిపక్వ మరియు ముడుచుకున్న ధాన్యాలు, గరిష్ట పరిమితులను నిర్ధారించారు.
సమూహ ప్రమాణం క్రింది మిల్లెట్లకు వర్తిస్తుంది.:
1. అమరంథస్ 
2. బార్న్యార్డ్ మిల్లెట్ 
3. బ్రౌన్ టాప్ 
4. బుక్వీట్ 
5. క్రాబ్ ఫింగర్ 
6. ఫింగర్ మిల్లెట్ 
7. ఫోనియో 
8. ఫాక్స్టైల్ మిల్లెట్ 
9. జాబ్స్ టియర్స్ 
10. కోడో మిల్లెట్ 
11. లిటిల్ మిల్లెట్ 
12. పెర్ల్ మిల్లెట్ 
13. ప్రోసో మిల్లెట్ 
14. జొన్న 
15. టెఫ్
నౌకారవాణా మంత్రిత్వ శాఖ
కోవిడ్-19 కారణంగా పోర్టు యూజర్లకు ఎలాంటి జాప్యాలకు పెనాల్టీలు/ చార్జీలు/ ఫీజులు వంటివి ఏవీ విధించవద్దని అన్ని ప్రధాన పోర్టులకు షిప్పింగ్ మంత్రిత్వ శాఖ ఆదేశం
కోవిడ్-19 విస్తరించడంతో పాటు దాన్ని మహమ్మారిగా ప్రకటించిన నేపథ్యంలో దేశంలో కోవిడ్ విస్తరణను నిలువరించేందుకు కేంద్రప్రభుత్వం దేశవ్యాప్తంగా 21 రోజుల లాక్ డౌన్ ప్రకటించింది. ఈ నేపథ్యంలో దేశంలో నిత్యావసర వస్తువులు నిరంతరాయంగా సరఫరా అయ్యేలా చూసే లక్ష్యంతో పోర్టుల ద్వారా కార్గో రవాణా, ఎగుమతి కార్యకలాపాలు, అంతర్ రాష్ట్ర వస్తు/ కార్గో రవాణా కార్యకలాపాలకు మినహాయింపులిస్తూ హోం మంత్రిత్వ శాఖ ఉత్తర్వులు జారీ చేసింది.
హోంమంత్రిత్వ శాఖ ఉత్తర్వులు, పోర్టుల ద్వారా కార్యకలాపాలు నిర్వహించే పలువురి అభ్యర్థనలను పరిగణనలోకి తీసుకునిఅన్ని రకాల పోర్టు కార్యకలాపాలు, పోర్టు ఆపరేషన్లపై “ఫోర్స్ మెజర్”  ఏర్పడిన సమయంలో నెలకొన్న పరిస్థితి) వర్తింపచేయాలని 2020, మార్చి 24వ తేదీన దేశంలోని అన్ని ప్రధాన పోర్టులకు షిప్పింగ్ మంత్రిత్వ శాఖ అడ్వైజరీ జారీ చేసింది.
లాక్ డౌన్ అమలులో ఉండే 2020 మార్చి 22 నుంచి 2020 ఏప్రిల్ 14వ తేదీ మధ్య కాలంలో పోర్టుల్లో బెర్తింగ్/ లోడింగ్/ అన్ లోడింగ్ వంటి కార్యకలాపాల్లో జరిగే జాప్యాలు, కార్గో తరలించడం/ రావడంలో జాప్యాలపై యూజర్లపై పెనాల్టీలు, డెమరేజి చార్జీలు, ఫీజులు, రెంటల్స్ వసూలు చేయడానికి మినహాయింపులు ఇస్తూ ప్రధాన పోర్టులన్నింటికీ షిప్పింగ్ మంత్రిత్వ శాఖ నిర్దిష్ట మార్గదర్శకాలు జారీ చేసింది. అలాగే పిపిపి విధానంలో లేదా ఇతరత్రా మార్గాల్లో అమలు జరుగుతున్న వివిధ ప్రాజెక్టులు పూర్తి చేసే కాలపరిమితిని పొడిగించేందుకు కూడా అనుమతించింది. అంతే కాదు ప్రస్తుతం అమలులో ఉన్న, నడుస్తున్న వివిధ పిపిపి ప్రాజెక్టులను కేసుల వారీగా పరిశీలించి ఆయా పనుల్లో జరుగుతున్న జాప్యాలపై కన్సెషన్ ఒప్పందానికి అనుగుణంగా విధించాల్సిన పెనాల్టీలు రద్దు చేయడానికి అనుమతి కూడా ఇచ్చింది.
(Visitor Counter : 132
రైల్వేల ప్రభుత్వ రంగ సంస్థ ఐ ఆర్ సీ టీ సీ నిర్వహణ
అత్యాధునిక భారత్ గౌరవ డీలక్స్ ఏసీ టూరిస్ట్ రైల్ లో ఫస్ట్ ఏసీ, సెకండ్ ఏసీ క్లాసులు ; 2023 ఫిబ్రవరి 17 న ఈ వారం రోజుల రైలు ప్రారంభం
యాత్రికులు అయోధ్య, జనక పూర్ ధామ  తో బాటుగా నందిగ్రామ్, సీతామడి, వారణాసి, ప్రయాగ్ సందర్శించటం యాత్రలో ప్రధాన ఆకర్షణలుగా ఉంటాయి .
ఈ టూరిస్ట్ రైల్లో 4 ఫాస్ట్ ఏసీ కోచ్ లు, 2 సెకండ్ ఏసీ కోచ్ లు ఒక పాంట్రీ కార్, రెండు రైలు రెస్టారెంట్లు ఉంటాయి. ఇందులో 156 మంది ప్రయాణించే వీలుంటుంది.
ఆన్ లైన్ చెల్లింపు గేట్ వే ల ద్వారా ఈ ఎం ఐ సౌకర్యం అందుబాటు
ప్రధాని దూరదృష్టిని సాకారం చేయటానికి , సుసంపన్నమైన భారతదేశ సాంస్కృతిక సంపదను, అద్భుతమైన చారిత్రక ప్రదేశాలను భారతీయులకు భారతీయ రైల్వేలు “శ్రీ రామ-జానకి యాత్ర : అయోధ్య నుంచి జనకపురి” పేరుతో ఈ భారత్ గౌరవ డీలక్స్ ఏసీ టూరిస్ట్ రైలును ప్రత్యేకంగా ప్రారంభించింది. ఇరుగు పొరుగు దేశాలలో ఉన్న రెండు అత్యంత ప్రధానమైన పర్యాటక ప్రదేశాలు అయోధ్య, జనకపురి చూసే అవకాశం కలుగుతుంది. ఈ రైలు ఢిల్లీలో 2023 ఫిబ్రవరి 17 న ప్రారంభమవుతుంది. భారత్- నేపాల్ మధ్య ద్వైపాక్షిక సంబంధాలను కూడా ఇది బలపరుస్తుంది.
ఈ టూరిస్ట్ రైలు యాత్రలో నందిగ్రామ్, సీతామడి, కాశీ, ప్రయాగ రాజ్, ప్రత్యేక ఆకర్షణలుగా ఉంటాయి. రెండు రాత్రులు హోటళ్ళలో బస ఉంటుంది. ఒక రాత్రి జనకపూరి లో, మరో రాత్రి వారణాశిలో. అయోధ్య, సీతామడి, ప్రయాగ రాజ్ పగటి వేళ సందర్శన ఉంటుంది.
ఈ అత్యాధునిక డీలక్స్ ఏసీ టూరిస్ట్ రైల్లో అనేక సదుపాయాలున్నాయి. రెండు రెస్టారెంట్లు, ఒక ఆధునిక వంటశాల, కోచ్ ల లోనే స్నానపు గదులు, సెన్సర్లతో పనిచేసే వాష్ రూమ్ లు, కాళ్ళ మసాజ్ పరికరాలతోబాటు రైలు మొత్తం పూర్తిగా ఎయిర్ కండిషన్ చేసి ఉంటుంది. సీసీటీవీ కెమెరాల వంటి ఆధునిక భద్రతా ఏర్పాట్లు కూడా ఉన్నాయి. ప్రతి కోచ్ లోనూ ఒక సెక్యూరిటీ గార్డ్ ఉంటారు.
ఏడు రోజుల భారత్ గౌరవ టూరిస్ట్ రైలు మొదటగా రాముడి జన్మస్థలమైన అయోధ్యలో ఆగుతుంది. అక్కడ శ్రీరామ జన్మభూమి ఆలయాన్ని, హనుమంతుడి ఆలయాన్ని చూడవచ్చు. నందిగ్రామ్ లో భరతుడి మందిరం చూస్తారు. అయోధ్యలో బీహార్ లోని సీతామడి స్టేషన్ చేరుకుంటుంది. ఆ తరువాత నేపాల్ లోణి జనకపురి చేరుతుంది. అక్కడ రామ జానకి ఆలయం, సీతారామ వివాహ మండపం, ధనుష్ ధామం చూస్తారు. మరునాడు పునౌర ధామం చూసి కాశీకి బయలుదేరతారు. కాశీలో యాత్రికులు సారనాథ్, కాశీ విశ్వనాథ్ ఆలయం, తులసీ ఆలయం, సంకట మోచ హనుమాన్ ఆలయం చూస్తారు. వారణాసి నుంచి బస్సులో బయలుదేరి ప్రయాగ రాజ్ వెళతారు. అక్కడం సంగం, శంకర విమాన మండపం, హనుమాన్ ఆలయం, భరద్వాజ ఆశ్రమం చూస్తారు. ప్రయాగ రాజ్ తరువాత 7 వ రోజున రైలు ఢిల్లీకి తిరిగి వస్తుంది. ఆ విధంగా యాత్రికులు దాదాపు 2500 కిలోమీటర్ల దూరం ప్రయాణించి వస్తుంది.
ఈ పాకేజ్ మరింత ఆకర్షణీయంగా ఉండేలా చేసి ఎక్కువమంది ప్రజలకి అందుబాటులో ఉండేట్టు చూస్తూ ఐ ఆర్ సీ టీ సీ వారు పేటీఎమ్, రేజర్ పే లాంటి పేమెంట్ గెట్ వే లతో కలిసి ఈఎం ఐ చెల్లింపు అవకాశాలను అందుబాటులో ఉంచింది. దీనివలన 3,6,9,12,18 లేదా 24 నెలవారీ ఈఎంఐ చెల్లింపులు వాడుకొని ఎక్కువమంది యాత్ర చేస్తారు. ఈ చెల్లింపులు డెబిట్/క్రెడిట్ కార్డులు వాడుకోవచ్చు. 18 ఏళ్ళు పైబడ్డ యాత్రికులకు కోవిడ టీకాలు తప్పనిసరి.
భారత్ గౌరవ టూరిస్ట్ రైలు ప్రారంభించటమన్నది స్వదేశీ పర్యాటకాన్ని ప్రోత్సహించటానికి భారత ప్రభుత్వం చేపట్టిన ‘దేఖో అప్నా దేశ్’ కార్యక్రమంలో భాగం. ఒక్కో వ్యక్తికి టికెట్ ధర రూ. 39,775/- ఉంటుంది. ఏడు రోజుల పాటు సాగే ఈ యాత్రలో రాత్రి బస, శాకాహార భోజనం, స్థానిక రవాణా, ప్రయాణ బీమా, గైడ్ ఖర్చు లాంటివి కలిసే ఉంటాయి.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
గ్రామీణ తపాలా సేవకుల కోసం 'ఆన్లైన్ అభ్యర్థన బదిలీ పోర్టల్'ను ప్రారంభించిన తపాలా శాఖ
కేంద్ర కమ్యూనికేషన్ల మంత్రిత్వ శాఖ ఆధ్వర్యంలోని తపాలా శాఖ ఈరోజు గ్రామీణ తపాలా సేవకుల  కోసం 'ఆన్లైన్ అభ్యర్థన బదిలీ పోర్టల్'ను ప్రారంభించింది. తపాలా సేవల విభాగం డైరెక్టర్ జనరల్ శ్రీ అలోక్ శర్మ, 23 పోస్టల్ సర్కిళ్ల చీఫ్ పోస్ట్ మాస్టర్ జనరల్స్, డిపార్ట్మెంట్ సీనియర్ అధికారుల సమక్షంలో వీడియో వర్చువల్ కాన్ఫరెన్స్ ద్వారా ఈ పోర్టల్ను ప్రారంభించారు. పోర్టల్ ప్రారంభం సందర్భంగా, జీడీఎస్ నుంచి దరఖాస్తులను కోరే దశ నుండి ఆమోదం, బదిలీ ఉత్తర్వులు జారీ చేసే దశ వరకు మొత్తం బదిలీ ప్రక్రియ ఇప్పుడు కాగిత రహితంగా మార్చబడిందని అన్నారు. మొత్తం ప్రక్రియ మరింతగా సరళీకృతం చేయబడిందని తెలియజేశారు. భారత తపాలా శాఖ భారతదేశం అంతటా 1,56,000 కంటే ఎక్కువ తపాలా కార్యాలయాలను కలిగి ఉంది. ప్రపంచంలోనే అతిపెద్ద పోస్టాఫీసుల నెట్వర్క్ పోస్ట్స్ డిపార్ట్మెంట్ సొంతం. వీటిలో 1,31,000 కంటే ఎక్కువ బ్రాంచ్ పోస్ట్ ఆఫీస్  గ్రామీణ ప్రాంతాల్లో ఉన్నాయి, ఇక్కడ పోస్టల్ సౌకర్యాలు గ్రామీణ తపాలా సేవకుల  ద్వారా అందించబడుతున్నాయి. ఆన్లైన్ అభ్యర్థన బదిలీ పోర్టల్ను ప్రారంభించడం అనేది సాంకేతికతను ఉపయోగించుకోవడం ద్వారా పాలనా ప్రక్రియలలో మరితం పారదర్శకత మరియు జవాబుదారీతనం తీసుకురావడం దిశగా ఒక పెద్ద ముందడుగు. ఆన్లైన్ ప్రక్రియ సమయం, వనరులను కూడా ఆదా చేస్తుంది. ఆన్లైన్ పోర్టల్ ద్వారా ప్రారంభించిన రోజున ఒకేసారి 5000 కంటే ఎక్కువ జీడీఎస్ బదిలీల ఆమోదించబడినాయి.
ప్రధాన మంత్రి కార్యాలయం
రాష్ట్ర ప్రభుత్వ ప్రధాన కార్యదర్శులతో రెండురోజులు గడిపిన ప్రధాని
“మౌలిక సదుపాయాలు, పెట్టుబడులు, ఆవిష్కరణలు, సార్వజనీనతలే
వివిధ రంగాల్లో సుపరిపాలన కృషికి ఉత్తేజమిచ్చే నాలుగు స్తంభాలు”;
“ఆర్థిక వ్యవస్థలోని ప్రతి రంగంలోనూ నాణ్యతే అత్యంత ప్రధానం”;
“అర్థంలేని నియమాలు.. కాలం చెల్లిన నిబంధనలకు స్వస్తి చెబుదాం”;
“పీఎం గతిశక్తి దార్శనికత సాకారానికి సమన్వయం అవశ్యం”
ప్రధానమంత్రి శ్రీ నరేంద్ర మోదీ ఢిల్లీలో ఇవాళ ముగిసిన రాష్ట్ర ప్రభుత్వ ప్రధాన కార్యదర్శుల రెండు రోజుల సదస్సులో పాల్గొన్నారు. ఈ నేపథ్యంలో ప్రధాన కార్యదర్శులతో పరస్పర చర్చ సందర్భంగా తాను నొక్కిచెప్పిన విస్తృత శ్రేణి అంశాలను ఆయన వరుస ట్వీట్ల ద్వారా వెల్లడించారు.
ఈ మేరకు పంపిన సందేశాల్లో:
“రెండు రోజులుగా ఢిల్లీలో నిర్వహించిన ప్రధాన కార్యదర్శుల సమావేశంలో విస్తృత చర్చలను మనం గమనించాం. దీనికి సంబంధించి ఇవాళ నా వ్యాఖ్యల మేరకు- ప్రజా జీవనాన్ని మరింత మెరుగుపరచగల, దేశ ప్రగతి పయనాన్ని బలోపేతం చేయగల అనేక అంశాల గురించి నొక్కిచెప్పాను.
ప్రపంచమంతా భారత్పై దృష్టి సారించిన ప్రస్తుత పరిస్థితుల నడుమ మన యువతరంలోని అసమాన ప్రతిభతోపాటు రాబోయే కాలం మన దేశానిదే. ఇటువంటి సందర్భంలో మౌలిక సదుపాయాలు, పెట్టుబడులు, ఆవిష్కరణలు, సార్వజనీనతలే అన్ని రంగాల్లో సుపరిపాలనపై మన కృషికి ఉత్తేజమిచ్చే నాలుగు మూలస్తంభాలు.
మన ‘ఎంఎస్ఎంఇ’ రంగాన్ని బలోపేతం చేసే కృషి కొనసాగాలన్నది నా నిశ్చితాభిప్రాయం. దేశం స్వయం సమృద్ధం కావడానికి, ఆర్థిక వృద్ధి పెరుగుదలకు ఇదెంతో కీలకం. అలాగే స్థానిక ఉత్పత్తులకు ప్రాచుర్యం కల్పించడమూ అంతే ముఖ్యం. ఆర్థిక వ్యవస్థలోని ప్రతి రంగంలో నాణ్యత ఎందుకు అవసరమో కూడా ప్రముఖంగా ప్రస్తావించాను.
అర్థంలేని నిబంధనలు, కాలంచెల్లిన చట్టాలకు స్వస్తి చెప్పడంపై దృష్టి సారించాలని ప్రధాన కార్యదర్శులకు పిలుపునిచ్చాను. మన దేశం అసమాన రీతిలో సంస్కరణలకు శ్రీకారం చుట్టిన నేపథ్యంలో అదనపు నియంత్రణ, అర్థంలేని ఆంక్షలకు ఆస్కారం ఉండకూడదు.
నేను లేవనెత్తిన మరికొన్ని అంశాల్లో ‘పీఎం గతిశక్తి’ కూడా ఒకటి. ఈ దార్శనికతను సాకారం చేసుకోవడంలో సమన్వయం ఎంత అవసరమో స్పష్టం చేశాను. అదేవిధంగా ‘మిషన్ లైఫ్’కు మరింత ఉత్తేజం కల్పించాలని, విస్తృత ప్రజా భాగస్వామ్యంతో అంతర్జాతీయ చిరుధాన్య సంవత్సరాన్ని విజయవంతం చేయాలని ప్రధాన కార్యదర్శులను కోరాను” అని ప్రధాని పేర్కొన్నారు.
వ్యవసాయ మంత్రిత్వ శాఖ
పశు సంతతికి పెద్ద ఊరట కల్పిస్తూ, వాటికి సోకే లంపీ చర్మవ్యాధికి దేశీయ వాక్సిన్ను ఆవిష్కరించిన కేంద్ర వ్యవసాయశాఖ మంత్రి శ్రీ తోమర్.
మావనవ వనరుల తోపాటు పశుసంతతి భారతదేశానికి గల గొప్ప ఆస్థి- శ్రీ తోమర్
భారత వెటనరీ పరిశోధన సంస్థతో కలిసి వాక్సిన్ ను తయారు చేసిన నేషనల్ ఎక్వైన్ రిసెర్చ్ సెంటర్
దేశంలోని పశుసంతతికి పెద్ద ఊరట కలిగిస్తూ కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ,పశువులకు సంక్రమించే లంపీ చర్మవ్యాధి బారి నుంచి వాటిని రక్షించడానికి దేశీయంగా రూపొందించిన లంపీ ప్రో వాక్ ఇండ్ను ఈ రోజు ఆవిష్కరించారు. ఈ వాక్సిన్ ను ఇజ్జత్ నగర్, బరెలి లోని ఇండియన్ వెటనరీ రిసెర్చ్ ఇన్ స్టిట్యూట్ తో కలసి హర్యానాలోని హిస్సార్ లో గల నేషనల్ ఎక్వైన్ రిసెర్చ్ సెంటర్ తయారు చేసింది. లంపీ చర్మవ్యాధిని రూపుమాపడంలో ఈ వాక్సిన్ మైలురాయిగా నిలుస్తుందని మంత్రి అన్నారు. మానవ వనరులతోపాటు పశుసంతతి భారతదేశ అతి పెద్ద ఆస్తి అని అంటూ దీనిని కాపాడుకుని సుసంపన్నం కావలసిన బాధ్యత మనపై ఉందని ఆయన అన్నారు.
ఇండియన్ కౌన్సిల్ ఆఫ్ అగ్రికల్చర్ రిసెర్చ్  ద్వారా వాక్సిన్ ను అభివృద్ధి చేయడం ద్వారా మరో కొత్త కోణం ఆవిష్కృతమైనట్టు తోమర్ తెలిపారు. ఎక్వైన్ రిసెర్చ్ సెంటర్ , వెటనరీ రిసెర్చ్ ఇన్స్టిట్యూట్లకు చెందిన శాస్త్రవేత్తలు లంపీ చర్మవ్యాధికి వాక్సిన్ రూపొందించడం పట్ల వారికి తోమర్ అభినందనలు తెలిపారు. స్వల్ప వ్యవధిలో పరిమిత ట్రయల్స్తో నూరుశాతం సమర్ధతతో అన్ని ప్రమాణాలకు అనుగుణంగా లంపీ చర్మవ్యాధికి వాక్సిన్ను రూపొందించడాన్ని శాస్త్రవేత్తలు సవాలుగా స్వీకరించడం తనకు సంతోషం కలిగించిందని అన్నారు.
ఈ వాక్సిన్ ను పెద్దమొత్తంలో తయారు చేసి పశువులను లంపీ చర్మవ్యాధినుంచి విముక్తి చేయాల్సిందిగా సంబంధిత అధికారులను శ్రీ తోమర్ ఆదేశించారు. దేశంలో 30 కోట్ల పశు సంతతి ఉందని , మూగజీవాల బాధను అర్ధం చేసుకుని వాటికి ఉపశమనం కలిగించేందుకు అవసరమైన అన్ని చర్యలు సత్వరం తీసుకోవడం జరుగుతుందని మంత్రి తెలిపారు.
గతంలో కూడా ప్రధానమంత్రి శ్రీ నరేంద్రమోదీ నాయకత్వంలో మన శాస్త్రవేత్లు కరోనానుండి ప్రజలను రక్షించేందుకు వాక్సిన్ ను రూపొందించారని, ఇది మన దేశం మొత్తానికే కాక,ఇతర దేశాలకు ఎంతో ప్రయోజనం కలిగించిందని అన్నారు.
మత్స్య, పశుగణాభివృద్ధి, పాడిపరిశ్రమ శాఖమంత్రి శ్రీ పురుషోత్తమ్ రూపాల , కేంద్ర వ్యవసాయ శాఖ సహాయమంత్రి శ్రీ కైలాస్ చౌదరి, మత్స్య, పశుగణాభివృద్ధి, పాడిపరిశ్రమ శాఖ కార్యదర్శి శ్రీ జతీంద్రనాథ్ స్వెయిన్, ఐసిఎఆర్ డైరక్టర్ జనరల్ డాక్టర్ హిమాంశు పాఠక్, డిప్యూటి డైరక్టర్ జనరల్ డాక్టర్ బి.ఎన్. త్రిపాఠి, ఇండియన్ వెటనరీ రిసెర్చ్ ఇన్స్టిట్యూట్ డైరక్టర్ డాక్టర్ త్రివేణి దత్, నేషనల్ ఎక్వైన్ రిసెర్చ్ సెంటర్, డైరక్టర్ డాక్టర్ యష్పాల్ , ఇతర సీనియర్ అధికారులు ఈ కార్యక్రమంలో పాల్గొన్నారు.
ఆర్థిక మంత్రిత్వ శాఖ
రాజ్కోట్లో సోదాలు నిర్వహించిన ఆదాయపు పన్ను శాఖ
రాజ్కోట్ నుంచి కార్యకలాపాలు సాగిస్తున్న ఒక గ్రూప్ పై ఆదాయపు పన్ను శాఖ 24.08.2021న సెర్చ్ అండ్ సీజర్  ఆపరేషన్ను నిర్వహించింది. ఈ గ్రూపు గుజరాత్లోని ప్రముఖ రియల్ ఎస్టేట్ నిర్మాణం& అభివృద్ధి సంస్థలలో ఒకటి. రాజ్కోట్, ఆ పరిసర ప్రాంతాలలో రియల్ ఎస్టేట్, నిర్మాణం, భూ వాణిజ్య కార్యకలాపాలు కొనసాగిస్తోంది. ఈ ఆపరేషన్ సందర్భంగా సంస్థకు చెందిన 40కి పైగా ఆవరణలలో సోదాలు నిర్వహించారు.
(ఈ సెర్చ్ అండ్ సీజర్ ఆపరేషన్ సందర్భంగా గ్రూపుకు లెక్కల్లోకి రాని లావాదేవీలలో జోక్యం ఉందని రుజువు చేసే అనేక పత్రాలు, విడి షీట్లు, డిజిటల్ సాక్ష్యాలు తదితరాలను శాఖ స్వాధీనం చేసుకుంది. నిత్యం ఉపయోగించే అకౌంట్ పుస్తకాల ఆవల జరిగిన లావాదేవీలు, లెక్కల్లోకి రాని నగదు ఖర్చులు, అందుకున్న నగదు అడ్వాన్సులు, నగదు రూపంలో చెల్లించిన వడ్డీలకు సంబంధించి తగిన ఆధారాలు లభ్యం అయ్యాయి. రియల్ ఎస్టేట్ ప్రాజెక్టులలో భాగంగా, ఫ్లాట్లకు, షాపులు, భూమికి సంబంధించిన ఒప్పందాలలో నగదు రూపంలో చెల్లింపులకు ఆధారాలు లభించాయి. వివిధ ప్రాజెక్టులకు సంబంధించి మొత్తం రూ. 350 కోట్ల మేరకు నగదు రసీదులు, ధృవీకృత ఆధారాలతో వెలుగులోకి వచ్చాయి. అంతేకాకుండా, సుమారు రూ. 154 కోట్ల విలువైన భూమి కొనుగోలుకు సంబంధించి రుజువులు కనుగొన్నారు. ఇందులో రూ. 144 కోట్లను నగదు రూపంలో చెల్లించారు.
మొత్తం మీద ఈ సెర్చ్ అండ్ సీజర్ ఆపరేషన్లో రూ. 300 కోట్లకు పైగా ఆదాయాన్ని దాచి ఉంచిన విషయం వెల్లడైంది. ఈ వ్యవహారం గత కొన్ని సంవత్సరాలుగా కొనసాగుతోంది, ఇంకా కొనసాగి ఉండేది. వివిధ ఆవరణల నుంచి రూ. 6.40 కోట్ల నగదు, రూ.1.70 కోట్ల ఆభరణాలను స్వాధీనం చేసుకున్నారు. అదనంగా, రూ. 4 కోట్ల మేరకు ప్రామిసరీ నోట్లను కనుగొని, స్వాధీనం చేసుకున్నారు. సోదాలలో 25 లాకర్లను కనుగొని, వాటిని స్తంభింపచేశారు. సోదాలు ఇంకా కొనసాగుతున్నాయి.
అదనపు దర్యాప్తులు కొనసాగుతున్నాయి.
PIB Headquarters
రద్దయిన పిఎల్ఐ/ఆర్ పిఎల్ఐ పాలసీల పునరుద్ధరణ
పోస్టల్ లైఫ్ ఇన్సూరెన్స్ మరియు రూరల్ పోస్టల్ లైఫ్ ఇన్సూరెన్స్ పాలసీ వినియోగదారులు తపాలా జీవిత బీమా నియమనిబంధనలు మరియు షరతులకు లోబడి తపాలా జీవిత బీమా/గ్రామీణ తపాలా జీవిత బీమా పాలసీలు చివరి ప్రీమియం చెల్లించిన నెల నుండి ఐదు సంవత్సరములు దాటిన పాలసీలను 01.01.2020 తేదీ లోపు పునరుద్ధరించుకొనవచ్చని, చీఫ్ పోస్ట్ మాస్టర్ జనరల్ ఒక పత్రికా ప్రకటనలో తెలియ జేశారు. పూర్తి వివరాలకై దగ్గరలోని ఏదేని తపాలా కార్యాలయాన్ని సంప్రదించవచ్చు.
వాణిజ్యం, పరిశ్రమల మంత్రిత్వ శాఖ
భారత్ అధ్యక్షతన 2021 జూలై 12-14 తేదీల్లో సమావేశమైన బ్రిక్స్ దేశాల ఆర్థిక,వాణిజ్య వ్యవహారాల గ్రూప్ 
బ్రిక్స్  2021 సంవత్సరంలో భారతదేశం అధ్యక్షత పనిచేస్తున్నది. బ్రిక్స్ లో వివిధ అంశాలపై వివిధ గ్రూపులు పనిచేస్తున్నాయి. వీటిలో ఆర్థిక, వాణిజ్య అంశాలకు సంబందించిన వ్యవహారాలను కాంటాక్ట్ గ్రూప్ ఆన్ ఎకనామిక్ అండ్ ట్రేడ్ ఇష్యూస్ పర్యవేక్షిస్తోంది. బ్రిక్స్ సిజిఇటిఐ కి వాణిజ్య శాఖ జాతీయ సమన్వయకర్తగా వ్యవహరిస్తున్నది.
2021 జూలై 12 నుంచి 14 వరకు సిజిఇటిఐ సమావేశాలు జరిగాయి. బ్రిక్స్ దేశాల మధ్య సహకారం, వాణిజ్య అంశాలకు సంబంధించి భారతదేశం ప్రతిపాదించిన ఈ క్రింది అంశాలను సభ్య దేశాలు చర్చించాయి.బహుపాక్షిక వాణిజ్య వ్యవస్థపై బ్రిక్స్ సహకారంఈ -కామర్స్ వ్య్వవస్థలో వినియోగదారుల ప్రయోజనాలను రక్షించడానికి బ్రిక్స్ ప్రణాళికఎస్పీఎస్ / టీబీటీ అంశాల పరిష్కారానికి ఎన్ టీఎమ్ వ్యవస్థకు రూపకల్పనశానిటరీ మరియు ఫైటోసానిటరీ  వ్యవస్థ ఏర్పాటుజన్యు వనరులు, సాంప్రదాయ విజ్ఞానం మరియు సాంప్రదాయ సాంస్కృతిక అంశాల పరిరక్షణకు బ్రిక్స్ దేశాల మధ్య సహకారంనైపుణ్య సేవలపై సహకారానికి వ్యవస్థకు రూపకల్పన
ప్రతిపాదనలను పరిశీలించిన బ్రిక్స్ దేశాలువీటికి 2021 సెప్టెంబర్ మూడవ తేదీన జరగనున్న బ్రిక్స్ వాణిజ్య మంత్రుల సమావేశాల్లోగా తుది రూపం ఇవ్వాలని నిర్ణయించాయి. ఈ సమావేశానికి కేంద్ర వాణిజ్య,పరిశ్రమల శాఖ మంత్రి శ్రీ పియూష్ గోయల్ అధ్యక్షత వహిస్తారు.
బ్రిక్స్ దేశాల మధ్య వాణిజ్య ఆర్థిక సంబంధాలను మరింత పటిష్టం చేయడానికి ఈ కింది కార్యక్రమాలను నిర్వహించాలన్న భారతదేశ ప్రతిపాదనను సభ్య దేశాలు ఆమోదించాయి.
ఎ ) కొనుగోలుదారులు మరియు అమ్మకందారుల మధ్య వాణిజ్య విభాగం ఆధ్వర్యంలో 2021 ఆగస్టు 20 నుంచి18 వరకు బ్రిక్స్ ట్రేడ్ ఫెయిర్
బి ) సూక్ష్మ, చిన్న మరియు మధ్యతరహా పరిశ్రమల మంత్రిత్వ శాఖ ఆధ్వర్యంలో 2021 జూలై 22 న బ్రిక్స్ సూక్ష్మ, చిన్న మరియు మధ్యతరహా పరిశ్రమల రౌండ్ టేబుల్ సమావేశం
సి ) రిజర్వ్ బ్యాంక్ ఆఫ్ ఇండియా ఆధ్వర్యంలో సర్వీస్ ట్రేడ్ స్టాటిస్టిక్స్ పై 16 జూలై 2021 మరియు 13 ఆగస్టు 2021 న రెండు వర్క్షాప్ల నిర్వహణ
రక్షణ మంత్రిత్వ శాఖ
ఫ్లీట్ అవార్డుల వేడుక- తూర్పు నావల్ కమాండ్ కార్యాచరణ విజయాలకు గుర్తింపు
గత ఏడాది తూర్పునౌకాదళ కార్యకలాపాల విజయాల వేడుకను జరుపుకునేందుకు 19 జూన్ 21న ఫ్లీట్ అవార్డ్స్ ఫంక్షన్ 2021ను నిర్వహించారు. తూర్పు నౌకాదళ కార్యాచరణ కాలచక్ర పరిసమాప్తిని, తూర్పు నావల్ కమాడ్  స్వోర్డ్ ఆర్మీ విజయాలను గుర్తింపు చిహ్నం ఫ్లీట్ అవార్డుల వేడుక. తూర్పు నైకాదళ కమాండింగ్ ఫ్లాగ్ ఆఫీసర్ రేర్ అడ్మిరల్ తరుణ్ సోబ్తి విఎస్ఎం నిర్వహించిన ఈ కార్యక్రమంలో ఎవిస్ఎం, విఎస్ఎం,ఇన్సి ఫ్లాగ్ ఆఫీసర్ కమాండింగ్-ఇన్-చీఫ్ వైస్ అడ్మిరల్ అజేంద్ర బహదూర్ సింగ్ ముఖ్య అతిథిగా పాల్గొన్నారు.
గత ఏడాదితో పోలిస్తే ఈ ఫ్లీట్ అవార్డుల కార్యక్రమాన్ని నిరాడంబరంగా, పూర్తి స్థాయి కోవిడ్ ప్రోటోకాళ్లను అనుసరిస్తూ జరిగాయి. సముద్ర సంబంధ కార్యకలాపాల పూర్తి వర్ణపటాన్ని గుర్తిస్తూ పదహారు విశిష్ట ట్రోఫీలను అందించడంతో ఈ వేడుక పూర్తయింది. తూర్పు నౌకాదళంలో ఐఎన్ఎస్ సహ్యాద్రి ఉత్తమ నౌకగా గుర్తింపు పొందగా, సవాళ్ళతో కూడిన అనేక మిషన్లను చేపట్టినప్పుడు మొక్కవోని స్ఫూర్తిని, పట్టుదలను ప్రదర్శించినందుకుకాపిటల్  నౌక ఐఎన్ఎస్ కామోర్తాను, చిన్న యుద్ధనౌకలు అటువంటి రకపు నౌకలలో ఐఎన్ నౌకలు కిల్తాన్, ఖుక్రి ఉత్తమ చిన్న యుద్ధనౌకల ట్రోఫీని గెలుచుకున్నాయి.
గడిచిని ఏడాది సన్రైజ్ ఫ్లీట్ కు అత్యంత సవాళ్ళతో కూడినది. ప్రపంచాన్ని కోవిడ్ మహమ్మారి పట్టి పీడుస్తున్నప్పటికీ, తూర్పు నౌకాదళం తన కార్యాచరణ బాధ్యతలను నిర్వహిస్తూ, అగ్రశ్రేణి క్రియాశీలక రీతిని కొనసాగించింది. అధిక కార్యాచరణ వేగాన్ని కొనసాగిస్తూ, నౌకాదళ ఓడలు అనేక ఆపరేషన్లు, విన్యాసాలు, మానవీయ సహాయ మిషన్లలో పాల్గొన్నాయి. తూర్పు నౌకాదళ ఓడలు మలబార్ -20, లా పెరౌజ్, పాసెక్స్ వంటి పలు ప్రధాన ద్వైపాక్షిక, బహుళపాక్షిక విన్యాసాలలో వివిధ నావికాదళాలతో కలిసి పాల్గొని, హెచ్ఎడిఆర్ స్టోర్స్ బట్వాడాకు ఆపరేషన్ సహాయం, మిషన్ సాగర్ లను, విదేశాలలో చిక్కకుపోయిన బారతీయ పౌరులను రక్షిత స్థానాలకు తరలించేందుకు ఆపరేషన్ సముద్ర సేతను నిర్వహించింది. కోవిడ్-19 రెండవ వేవ్లో ఆపరేషన్ సముద్ర సేతు IIలో భాగంగా తాము వృత్తిపరమైన, విశ్వసనీయ శక్తి అని నొక్కి చెప్తూ తూర్పు నావికాదళ ఓడలు తూర్పు సముద్ర తీరంలో ఆక్సిజన్ బట్వాడాను పెంచేందుకు ప్రధానమైన మాధ్యమంగా వ్యవహరించి,